Patvirtinta Pandėlio universalaus daugiafunkcio centro direktorės

 2023 m. birželio 1 d. įsakymu Nr. V-7

ROKIŠKIO R. PANDĖLIO UNIVERSALAUS DAUGIAFUNKCIO CENTRO

DAILĖS STUDIJOS PROGRAMA 2023-2024 M.M.

1. BENDROSIOS NUOSTATOS
	1. Programos teikėjas Pandėlio universalus daugiafunkcis centras
	2. Teisinė forma biudžetinė įstaiga
	3. Buveinės adresas Kraštinė g. 9, Pandėlys, Rokiškio r.
	4. Grupė ir tipas neformaliojo švietimo įstaiga
	5. Programos rengėjas vyr. mokytoja
	6. Programos dalyvių amžius 6-19 m.
	7. Programa skirstoma į du ugdymo etapus –pradinį ir pagrindinį. Kiekvienas ugdymo etapas trunka atsižvelgiant į mokinių poreikius, gebėjimus, pasiekimus. Įvykdęs pradinio ugdymo užduotis ir gavęs įvertinimą „Geba“, mokinys tęsia mokymosi procesą pagrindiniame ugdymo etape.
	8. Programos valandų skaičius numatytas 1 grupei mokinių (6 mokiniams-4 val. pagal

Pandėlio universalaus daugiafunkcio centro 2023-2024 m. m. ugdymo planą.)

1. PROGRAMOS ANOTACIJA

2.1. Dailės studijos programa skirta bet kuriam mokyklinio amžiaus mokiniams, norintiems pažinti dailės pasaulį arba norinčiam gilinti dailės žinias ir įgūdžius. Pagrindiniai programos dalykai yra piešimas, tapyba ir keramika. Sudedamieji dalykai: kompozicija, dailės istorija. Programos tikslas – tenkinti dailės pažinimo poreikius, todėl svarbus dėmesys skiriamas individualiam mokymui.

Programa supažindina su dailės žanrais, stiliais, atlikimo būdais, lietuvių liaudies kūrybos paveldu.

Keramikai naudojami dailės klasėje esantis molis ir priemonės lipdybai. Programoje svarbus savarankiško darbo ir kūrybiškumo ugdymas.

1. TIKSLAS

3.1. Tenkinti dailės pažinimo ir raiškos poreikius.

1. UŽDAVINIAI
	1. Atskleisti ir plėtoti mokinių meninės raiškos gebėjimus.

4.2. Suteikti galimybę naudotis dailės raiškos meninėmis bei techninėmis priemonėmis.

4.3. Ugdyti ir puoselėti mokinių individualumą kūrybos procese.

4.4. Ugdyti mokiniams meninį ir estetinį aplinkos suvokimą.

1. TURINYS, METODAI, UGDOMOS KOMPETENCIJOS

|  |
| --- |
| PRADINIS UGDYMAS |
| Eil. Nr. | Turinys | Metodai | Ugdomos bendrosios ir dalykinės kompetencijos |
| 1. | PiešimasPiešimo medžiagos ir priemonės, jų techninės galimybės.Pagrindiniai piešimo elementai: taškas, linija, dėmė.Pagrindinių piešimo elementų tarpusavio santykis ir dermė.Pagrindinės formos.Piešimo būdai: eskizavimas ir studijavimas.Piešimo technikos.Piešimo objektai (daiktai, pastatai, gamta), piešimo subjektai (gyvūnai, žmogus). | Informaciniai: pasakojimas, demonstravimas, literatūros panaudojimas.Praktiniai: Pratybos: aplinkos stebėjimas ir tyrimas, gamtos formų apibendrinimas, stilizavimas, stebėjimas ir pakartojimas.Kūrybiniai: kūrybinis procesas, parodų rengimas. | Asmeninės kompetencijos.Socialinės kompetencijos. Pažinimo kompetencijos. Mokėjimo mokytis kompetencijos.Dalykinės kompetencijos: piešimo įgūdžiai, stebėjimas ir analizavimas, atkartojimas, interpretavimas, kūryba. |
| 2. | TapybaTapybos medžiagos ir priemonės, jų techninės galimybės.Spalva: pagrindinės ir išvestinės spalvos, spalvos ir atspalviai, šviesios ir tamsios spalvos.Tapybos plastinės kalbos elementai, jų taikymas praktikoje. | InformaciniaiPraktiniaiKūrybiniai | Dalykinės kompetencijos:tapybos įgūdžiai, stebėjimas, analizavimas, pakartojimas, interpretavimas, pojūtis, kūryba. |
| 3. | Keramika (Erdvinė plastika)Keramikos medžiagos ir darbo priemonės, jų techninės galimybės.Pagrindiniai lipdymo elementai.Pagrindinių lipdymo elementų tarpusavio santykis ir dermė.Lipdinių plokštumoje formavimas ir dekoravimas: plokščios formos gavimas, molio pjaustymas, faktūros išgavimas, puošybiniai elementai, šrifto panaudojimas.Erdviniai molio lipdiniai, turintys buitinę paskirtį: indų formos (apvali, stačiakampė, kvadratinė, trikampė, ovali, laisvos formos);indų tipai (indelis, lėkštė, vaza, dėžutė, žvakidė, pieštukinė...);indų lipdymo būdai (sukamos ratu juostelės pagalba gaminami indai, iš vienos plokštelės gaminami indai, iš vieno molio gabalo spaudimo būdu gaminami indai, iš atskirų dalių klijavimo būdu gaminami indai, indų gamyba naudojant formą);indų puošyba ir funkcionalumas.Erdviniai – puošybiniai molio lipdiniai:dekoratyvinės skulptūrėlės (augalai, gyvūnai, žmogeliukai, nameliai). | Informaciniai: pasakojimas, demonstravimas, literatūros panaudojimas.Praktiniai: aplinkos stebėjimas ir tyrimas, stilizavimas, pakartojimas, erdvinis projektavimas ir konstravimas, puošybos elementų naudojimas.Kūrybiniai: kūrybinis procesas, parodų rengimas. | Dalykinės kompetencijos: lipdymo įgūdžiai, modeliavimas, puošyba, glazūravimo įgūdžiai. |
| 4. | KompozicijaLinijinė kompozicija.Linijų ir dėmių kompozicija.Formų ir erdvės kompozicija.Spalvinė kompozicija.Kompozicijų tipai:statika ir dinamika, simetrija ir asimetrija.Akcentas.Ornamentas. | InformaciniaiPraktiniaiKūrybiniai | Dalykinės kompetencijos: komponavimo įgūdžiai, stebėjimas, analizavimas, interpretavimas, kūryba. |
|  PAGRINDINIS UGDYMAS |
| Eil. Nr. | Turinys | Metodai | Ugdomos bendrosios ir dalykinės kompetencijos |
| 1. | PiešimasPiešimo sąvoka.Piešimo priemonės.Piešimo būdai.Pagrindinės gyvosios ir negyvosios gamtos formos.Pagrindiniai geometriniai kūnai.Eskizavimas ir studijinis piešinys.Šviesa ir šešėlis.Apimtis ir erdvė.Medžiagiškumas piešinyje.Klasikinio piešinio formavimo principai: tūris, forma, proporcijos, struktūra, šviesa, šešėlis, perspektyva.Daugiaplanės erdvės studijavimas.Interjero, eksterjero eskizavimas.Žmogaus galvos, žmogaus figūros, judesio piešimas. | Informaciniai: pasakojimas, demonstravimas, literatūros panaudojimas.Praktiniai: pratybos.Kūrybiniai: kūrybinis procesas, parodų rengimas. | Asmeninės kompetencijos. Socialinės kompetencijos: komunikavimo, savitarpio pagalbos ir supratimo, pagarbos.Mokymosi kompetencijos.Pažinimo kompetencijos.Dalykinės kompetencijos: piešimo įgūdžiai, stebėjimas, analizavimas, atkartojimas, interpretavimas, kūryba. |
| 2. | TapybaTapybos sąvoka.Spalvų rūšys.Tapybos rūšys.Tapybos plastinės kalbos elementai: formos ir potėpio įvairovė, visuma ir detalė, koloritas, akcentai.Etiudai.Realus ir ekspresyvus tapymas.Natiurmortas.Peizažas.Portretas. Judesio tapymas.Spalvos poveikis. | InformaciniaiPraktiniaiKūrybiniai | Dalykinės kompetencijos: tapymo įgūdžiai, stebėjimas, analizavimas, interpretavinas, pojūtis, kūryba. |
| 3. | Keramika (Erdvinė plastika)Medžiagos plastiškumas, tąsumas.Faktūra.Medžiagos pjaustymas, klijavimas.Skulptūrinė puošyba.Erdvinė kompozicija.Miniatiūra.Kompoziciniai elementai: dekoratyvumas, simetrija – asimetrija, išraiška ir nuotaika. Estetinė ir praktinė lipdinio vienovė.Šrifto panaudojimas. | InformaciniaiPraktiniaiKūrybiniai | Dalykinės kompetencijos: lipdymo įgūdžiai, modeliavimas plokštumoje ir erdvėje, puošyba, glazūravimo įgūdžiai, individuali improvizacija, kūryba. |
| 4. | KompozicijaKompozicijos sąvoka.Kompozicinės raiškos elementai: taškas, linija, dėmė, šviesa, šešėlis, spalva, tonas.Kompozicinės raiškos priemonės: dydis, proporcijos, simetrija, asimetrija, statika, dinamika, kontrastas, niuansas, ornamentas.Dailės kūrinio kūrimo sisteminiai principai.Komponavimo pagrindai. | InformaciniaiPraktiniaiKūrybiniai | Dalykinės kompetencijos: komponavimo įgūdžiai, stebėjimas, analizavimas, interpretavimas, kūryba. |

1. MOKINIŲ PASIEKIMŲ VERTINIMAS

Mokiniai vertinami kartą per metus, vadovaujantis Pandėlio universalaus daugiafunkcio centro mokinių pasiekimų vertinimo aprašu. Mokinio pasiekimai užrašomi Pandėlio universalaus daugiafunkcio centro mokinių pasiekimų vertinimo aprašo priede Nr.6.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_